PRITARTA

 Kaišiadorių r. savivaldybės

 administracijos direktoriaus

 2019 m. rugpjūčio 30 d.

 įsakymu Nr. DS-ŠV-331

 PATVIRTINTA

 Kaišiadorių r. Žiežmarių

 mokyklos-darželio „Vaikystės dvaras“

 direktoriaus 2019 m. rugsėjo 2 d.

 įsakymu Nr. IS-55

**KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“**

**2019-2020 MOKSLO METŲ**

**PRADINIO IR PRIEŠMOKYKLINIO**

**UGDYMO PROGRAMOS**

**BENDRASIS UGDYMO PLANAS**

**Turinys**

I. Bendrosios nuostatos....................................................................................................................... 3 psl.

II. Mokyklos-darželio ugdymo plano rengimas................................................................................... 3 psl.

III. Pradinio ugdymo proceso trukmė.................................................................................................. 4 psl.

IV. Bendrosios programos įgyvendinimo bendrosios nuostatos ......................................................... 5 psl.

V. Bendrosios programos ugdymo dalykų, integruojamųjų programų įgyvendinimas...................... 7 psl.

VI. Mokinių mokymosi krūvių reguliavimas ...................................................................................... 9 psl.

VII. Mokinių pažangos ir pasiekimų vertinimas..................................................................................10 psl.

VIII. Neformaliojo švietimo organizavimas ...................................................................................... 11 psl.

IX. Mokinių, turinčių specialiųjų ugdymosi poreikių, ugdymas ..................................................... 12 psl.

X. Priešmokyklinio ugdymo organizavimas .......................................................................................12 psl.

XI.Asmenų, baigusių užsienio valstybės ar tarptautinės organizacijos pradinio ar priešmokyklinio ugdymo programos dalį, ugdymo organizavimas.................................................................................14 psl.

**KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“**

**2019–2020 MOKSLO METŲ PRADINIO IR PRIEŠMOKYKLINIO UGDYMO**

**BENDRASIS UGDYMO PLANAS**

 **I. BENDROSIOS NUOSTATOS**

1. 2019-2020 m. m. pradinio ir priešmokyklinio ugdymo programos ugdymo planas (toliau -

Ugdymo planas) reglamentuoja pradinio ugdymo programos, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, taip pat neformaliojo vaikų švietimo bei priešmokyklinio ugdymo programų įgyvendinimą Kaišiadorių r. Žiežmarių mokykloje-darželyje „Vaikystės dvaras“ (toliau - mokykla).

1. Ugdymo plano paskirtis – tikslingai, kryptingai, veiksmingai planuoti, organizuoti ir įgyvendinti

mokykloje vykdomas pradinio ugdymo, priešmokyklinio ugdymo ir neformaliojo vaikų švietimo programas, atsižvelgiant į mokyklos bendruomenės poreikius ir išteklius, sudaryti lygias galimybes kiekvienam mokiniui siekti asmeninės pažangos, skatinant atsakomybę ir savarankiškumą.

 3. Mokykla Ugdymo planu sieks numatyto tikslo – užtikrinti kokybišką ugdymą(si), vedantį į

kiekvieno mokinio (vaiko) sėkmę.

 4. Mokyklos Ugdymo plano tikslas (*Tikslingai planuoti, organizuoti bei įgyvendinti pradinio, priešmokyklinio ir neformaliojo vaikų švietimo ugdymo procesą, specialiųjų ugdymo(si) poreikių mokinių kokybišką ugdymą(si) taip, kad kiekvienas besimokantysis pasiektų gerų ugdymo (si) rezultatų, įgytų mokymuisi visą gyvenimą būtinų bendrųjų bei dalykinių kompetencijų*) bus realizuojamas uždaviniais:

 4.1. nustatyti pamokų skaičių, skirtą dalykų programoms įgyvendinti, mokantis pagal pradinio ugdymo programas;

 4.2. sudaryti sąlygas individualiems mokinių ugdymosi poreikiams tenkinti;

 4.3. padėti mokiniams įgyti kokybišką pradinį išsilavinimą;

 4.4. plėtoti ugdymo turinio integraciją, mokant praktiškai taikyti teorines žinias;

 4.5. ugdyti bendruomeniškumą, stiprinti mokyklos ir šeimos ryšį (vaikas – šeima, vaikas - pedagogas, šeima – ugdymo įstaiga – bendruomenė).

 5. Žiežmarių mokyklos-darželio „Vaikystės dvaras“ direktorius ir visa bendruomenė atsako už atviros, ramios, kūrybingos, vertybines nuostatas puoselėjančios, mokinių ir mokytojų veiklai palankios edukacinės kultūros kūrimą ir palaikymą įstaigoje.

 6. Ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II. MOKYKLOS UGDYMO PLANO RENGIMAS**

 7. Mokyklos 2019-2020 m. m. Ugdymo planas parengtas vadovaujantis Pradinio ugdymo Bendruoju ugdymo planu (toliau BUP), patvirtintu Lietuvos Respublikos švietimo ir mokslo ministro 2019 m. balandžio 15 d. įsakymu Nr. V-413 „Dėl 2019–2020 ir 2020–2021 mokslo metų Pradinio ugdymo programos bendrojo ugdymo plano patvirtinimo“**,** Lietuvos Respublikos švietimo įstatymu, Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Priešmokyklinio ugdymo bendrąja programa, patvirtinta LR švietimo ir mokslo ministro 2014-09-02 įsakymu Nr. V-779, Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 ir Priešmokyklinio ugdymo tvarkos aprašo pakeitimais, patvirtintais2017 m. balandžio 11 d. Lietuvos Respublikos švietimo ir mokslo ministro įsakymu Nr. V-252 ir 2018 m. vasario 5 d. Lietuvos Respublikos švietimo ir mokslo ministro įsakymu Nr. V-100, Neformaliojo ugdymo koncepcija patvirtinta 2012 m. kovo 29 d. Lietuvos Respublikos švietimo ir mokslo ministro įsakymu Nr. V-554, mokyklos strateginiu planu ir kitais mokyklos veiklą reglamentuojančiais teisės aktais. Mokyklos direktoriaus įsakymu ugdymo planas koreguojamas ir keičiamas prieš tai apsvarsčius mokyklos taryboje.

 8. Mokykla, rengdama Ugdymo planą, rėmėsi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo informacija, mokyklos įsivertinimo duomenimis.

 9. Mokyklos Ugdymo planą vieneriems mokslo metams, vadovaujantis demokratiškumo, prieinamumo, bendradarbiavimo principais, įtraukiant mokyklos bendruomenės narius, parengė 2019 m. birželio 6 d. direktoriaus įsakymu Nr. IS-55 „Dėl 2019-2020 m. m. pradinio ir priešmokyklinio ugdymo plano projekto ruošimo darbo grupės sudarymo“ sudaryta ir patvirtinta darbo grupė. Ugdymo plano projektas suderintas su Kaišiadorių r. savivaldybės Švietimo skyriaus įgaliotu asmeniu.

 10. Mokyklos Ugdymo planą iki 2019 m. rugsėjo 1 d. tvirtina direktorius, projektą suderinęs su mokyklos taryba, Kaišiadorių rajono savivaldybės administracijos direktoriumi.

 11. Mokykla, atsiradus Ugdymo plane nenumatytiems atvejams, koreguoja ugdymo procesą, išlaikydama privalomą pamokų skaičių, atsižvelgiant į turimas mokymo lėšas bei kitas galimybes ir, suderinusi su mokyklos taryba, Kaišiadorių rajono savivaldybės švietimo, kultūros ir sporto skyriumi ar jo įgaliotu asmeniu, priima kitus Bendrajame ugdymo plane nenumatytus sprendimus.

**III. PRADINIO UGDYMO PROCESO TRUKMĖ**

 12. Ugdymo turinys planuojamas vieneriems 2019-2020 mokslo metams.

 12.1. Vienerių mokslo metų ugdymo proceso trukmė 2019-2020 mokslo metais – 175 ugdymo dienos. Mokykloje mokomasi penkias dienas per savaitę.

|  |  |  |
| --- | --- | --- |
| **Klasė** | **Mėnesiai** | **Ugdymo****dienų** **skaičius** |
| 09 | 10 | 11 | 12 | 01 | 02 | 03 | 04 | 05 | 06 |
| **Dienų skaičius** |  |
| 1-4 | 21 | 19 | 20 | 15 | 20 | 15 | 21 | 17 | 20 | 7 | 175 |

 12.2. 2019-2020 mokslo metai prasideda 2019 m. rugsėjo 1 d., baigiasi 2020 m. rugpjūčio 31 d.;

 12.3. Ugdymo procesas prasideda 2019 m. rugsėjo 2 d., baigiasi 2020 m. birželio 9 d.

 13. Mokslo metai skirstomi pusmečiais:

|  |  |
| --- | --- |
| **Pusmetis** | **Pusmečio trukmė** |
| Pirmas pusmetis | 2019-09-01 — 2020-01-17 |
| Antras pusmetis | 2020-01-20 — 2020-06-09 |

 14. Pamokų laikas pradinių klasių mokiniams:

|  |  |  |  |  |
| --- | --- | --- | --- | --- |
| **Pamoka** | **Pamokos trukmė min. (2-4 kl.)** | **Pertraukos trukmė min.** | **Pamokos trukmė min. (1 kl.)** | **Pertraukos trukmė min.** |
| 1 | 8.00-8.45 | 10 | 8.00-8.35 |  20 |
| 2 | 8.55-9.40 | 20 | 8.55-9.30 |  30 |
| 3 | 10.00-10.45 | 10 | 10.00-10.35 |  20 |
| 4 | 10.55-11.40 | 20 | 10.55-11.30 |  30 |
| 5 | 12.00-12.45 |  | 12.00-12.35 |  |

 15. Ugdymo proceso metu mokiniams skiriamos atostogos:

|  |  |  |  |
| --- | --- | --- | --- |
| **Atostogos** | **Prasideda** | **Baigiasi** | **Į mokyklą** |
| Rudens | 2019-10-28 | 2019-10-31 | 2019-11-04 |
| Žiemos (Kalėdų) | 2019-12-23 | 2020-01-03 | 2020-01-06 |
| Žiemos | 2020-02-17 | 2020-02-21 | 2020-02-24 |
| Pavasario (Velykų) | 2020-04-14 | 2020-04-17 | 2020-04-20 |
| Vasaros | 2020-06-10 | 2020-08-31 | 2020-09-01 |

 10 ugdymo proceso dienų per mokslo metus skiriama kultūrinei, meninei, pažintinei, kūrybinei, sportinei, praktinei, socialinei veiklai. Ši veikla yra ugdymo proceso dalis, ja siekiama Bendrojoje programoje numatytų ugdymo tikslų.

Mokyklos sprendimas dėl 2019-2020 m. m. 10 ugdymo dienų organizavimo:

 Rugsėjo 2 – Mokslo ir žinių diena (komunikavimo kompetencijų ugdymas).

 Lapkričio mėn. – Edukacinė diena „Ugdymas karjerai“ (verslumo ir iniciatyvumo kompetencijų ugdymas);

 Gruodžio 20 d. – Projektas „Kalėdų stebuklo belaukiant“ (integruoto ugdymo diena, kūrybiškumo ir iniciatyvumo kompetencijų ugdymas);

 Gruodžio 3 savaitė – mokinių išvyka į kalėdinį spektaklį ar koncertą (kultūrinių, pažintinių, meninių kompetencijų ugdymas);

 Vasario 2 savaitė – Projekto ,,Ir knyga mane augina“ veikla (mokėjimo mokytis, dalykinių kompetencijų ugdymas);

 Kovo mėn. – projektas „Mokslo sriuba“ (pažinimo, mokėjimo mokytis, dalykinių kompetencijų ugdymas);

 Gegužės mėn. – Lietuvių liaudies tautosaka. Folkloro šventė „Čyru vyru pavasaris“ (meninių kompetencijų ugdymas);

 Birželio mėn. – kultūrinė pažintinė kelionė po Lietuvą (pažinimo, socialinių, pilietinių kompetencijų ugdymas);

 Birželio 1 savaitė – Tarpdalykinio projekto „Vanduo“ ir „Žemė – mūsų planeta“ veiklos (integruoto ugdymo diena, kūrybiškumo ir iniciatyvumo kompetencijų ugdymas, sveikatos ugdymo kompetencijos);

 Birželio 9 d. – Mokslo metų užbaigimo šventė.

 16. Paskelbus ekstremaliąją padėtį, keliančią pavojų mokinių gyvybei ar sveikatai, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei, mokiniai į mokyklą gali nevykti. Šios dienos įskaičiuojamos į ugdymo dienų skaičių. Šiltuoju metų laikotarpiu, temperatūrai mokymosi patalpose viršijus Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“, reikalavimus, ugdymo procesas gali būti koreguojamas ir organizuojamas kitose erdvėse. Mokyklos direktorius priima sprendimus dėl ugdymo proceso koregavimo, apie priimtus sprendimus informuoja mokyklos-darželio tarybą, Kaišiadorių r. savivaldybės švietimo skyrių ar jo įgaliotą asmenį.

 17. Priešmokyklinis ugdymas organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, tėvams pasirašius ugdymo sutartį ir trunka vienerius metus.

 18. Priešmokyklinio ugdymo grupė dirba pagal II priešmokyklinio ugdymo organizavimo modelį, kurio veiklos trukmė 7,20 (10,5-jei patvirtins) val. per dieną, vadovaujantis Kaišiadorių rajono savivaldybės tarybos priimtu sprendimu, patvirtintu 2016 m. liepos 28 d. Nr. V17-236„Dėl Kaišiadorių rajono savivaldybės mokyklų, vykdančių Priešmokyklinio ugdymo programą, ir Priešmokyklinio ugdymo organizavimo modelių jose sąrašo patvirtinimo“.

**IV. BENDROSIOS PROGRAMOS ĮGYVENDINIMO**

**BENDROSIOS NUOSTATOS**

 19. Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

 20. Formuojant mokyklos ugdymo turinį, t. y. numatant mokyklos mokinių pasiekimus ir ugdymo tikslus, atsižvelgta į nacionalinių ir tarptautinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus mokykloje rezultatus ir rekomendacijas dėl mokinių pasiekimų gerinimo.

 21. Bendrosios programos dalykų įgyvendinimas:

 21.1. 1–4 klasėse pradinio ugdymo programa įgyvendinama pagal Bendrąją programą, patvirtintą Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433;

 21.2. pradinio ugdymo programą vykdo pedagogai, turintys aukštąjį išsilavinimą ir įgiję pradinio ugdymo mokytojo kvalifikaciją, taiko ugdymo metodus, skatinančius aktyvų pažinimą bei veiklą.

 22. Bendrajai programai ir neformaliojo švietimo programoms įgyvendinti skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |  |  |  |  |
| --- | --- | --- | --- | --- | --- |
| **Dalykai** | **1 klasė** | **2 klasė** | **3 klasė** | **4 klasė** | **Iš viso skiriama ugdymo valandų** |
| Dorinis ugdymas (tikyba arba etika) | 35 | 35 | 35 | 35 | 140 |
| Lietuvių kalba (gimtoji) | 280 | 245 | 245 | 245 | 1015 |
| Užsienio kalba |  | 70 | 70 | 70 | 210 |
| Matematika | 140 | 175 | 140 | 175 | 630 |
| Pasaulio pažinimas | 70 | 70 | 70 | 70 | 280 |
| Dailė ir technologijos | 70 | 70 | 70 | 70 | 280 |
| Muzika | 70 | 70 | 70 | 70 | 280 |
| Fizinis ugdymas | 105 | 105 | 105 | 105 | 420 |
| Valandos, skiriamos mokinių ugdymo(si) poreikiams tenkinti  | 35 | 35 | 53 | 52 | 175 |
| Iš viso Bendrajai programai gyvendinti | 770 | 840 | 805 | 840 | 3255+175 |
| Neformaliojo švietimo valandos | 70 | 70 | 70 | 70 | 280 |

 \* viena iš fizinio ugdymo pamokų skirta choreografijai

 22.1. Bendrosios programos ugdymo dalykai ir jiems skiriamų valandų skaičius per savaitę pradinio ugdymo programai gyvendinti, kai pamokos trukmė 1 klasėje – 35 min., 2– 4 klasėse – 45 min.:

|  |  |  |  |  |  |
| --- | --- | --- | --- | --- | --- |
|  **Klasė, mokinių**  **skaičius****Dalykai** | **1 klasė****12 mok.** | **2 klasė****16 mok.** | **3 klasė****20 mok.** | **4 klasė****18 mok.** | **Pradinio ugdymo programa (1–4 klasės)** |
| Dorinis ugdymas (tikyba arba etika) | 1 | 1 | 1 | 1 | 4 |
| Lietuvių kalba (gimtoji) | 8 | 7 | 7 | 7 | 29 |
| Užsienio kalba (anglų kalba) | - | 2 | 2 | 2 | 6 |
| Matematika | 4 | 5 | 4 | 5 | 18  |
| Pasaulio pažinimas  | 2 | 2 | 2 | 2 | 8 |
| Dailė ir technologijos | 2 | 2 | 2 | 2 | 8 |
| Muzika | 2 | 2 | 2 | 2 | 8 |
| Kūno kultūra | 3 | 3 | 3 | 3 | 12  |
| Privalomų ugdymo valandų/pamokų skaičius | 22 | 24 | 23 | 24 | 93 |
| Valandos, skirtos mokinių ugdymo(si) poreikiams tenkinti |  |  | 1\* Matematika(individualios ir grupinės konsultacijos) |  | 1\* |
| Iš viso | 22 | 24 | 24 | 24 | 94 |
| Neformaliojo švietimo valandos | 2 | 2 | 2 | 2 | 8 |

 23. Ugdymo valandų skaičių klasei per savaitę sudaro: privalomų ugdymo valandų skaičius visiems klasės mokiniams, valandos neformaliojo švietimo programoms įgyvendinti ir valandos, skiriamos mokinių ugdymo(si) poreikiams tenkinti.

 24. Valandos, skirtos mokinių ugdymo(si) poreikiams tenkinti, įvertinus mokinių ugdymosi poreikius, atsižvelgiant į mokyklos iškeltus ugdymo prioritetus, skiriamos: 3 klasės mokiniams, atsižvelgus į NMPP rezultatus ir rekomendacijas, viena matematikos pamoka skirta individualioms ir grupinėms gabių vaikų ir mokinių, turinčių mokymosi sunkumų bei esant žemiems mokymosi pasiekimams, konsultacijoms.

 25. Klasės dalijamos į grupes:

 25.1. doriniam ugdymui 2, 3 ir 4 klasėse, nes šių klasių mokinių tėvai (globėjai, rūpintojai) mokiniams yra parinkę tikybą ir etiką.

 26. Pagrindinė ugdymo organizavimo forma - pamoka:

 26.1. ugdymo(si) laikas: 1–oje klasėje – 35 min., 2–4 klasėse – 45 min.;

 26.2. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandos, 2-4 klasėse – ilgiau nei 6 valandas.

 27. Mokykloje susitarta dėl ugdymo turinio planavimo, planų derinimo ir bendrų integruojamų temų parinkimo:

 27.1. planuodamas ugdymo turinį mokytojas, priešmokyklinio ugdymo grupės pedagogas atsižvelgia į bendrųjų ugdymo planų, Bendrosios programos reikalavimus;

 27.2. dalykų ilgalaikiai ugdymo, klasės auklėtojo veiklos planai, neformaliojo švietimo programos rengiamos vieneriems mokslo metams pagal bendruosius formaliojo bei neformaliojo švietimo programų reikalavimus bei Švietimo plėtotės centro parengtas metodines rekomendacijas, pritaikytos bendrojo ugdymo programos - pusmečiui;

 27.3. planai tvirtinami mokyklos-darželio direktoriaus įsakymu iki rugsėjo 3 d.;

 27.4. mokytojas planuoja mokinių gebėjimų ugdymą ir vertinimą, jį sieja su mokymo(si) tikslais, atsižvelgia į mokinių mokymosi patirtį ir gebėjimus. Vertinimo metodus mokytojas derina su kitais klasėje dirbančiais mokytojais, aptaria su mokiniais ir jų tėvais (globėjais, rūpintojais);

 27.5. mokytojai naudojasi trumpalaikiais planais, esančiais mokytojo knygose, skaitmeninėse laikmenose;

 27.6. planuodamas darbą dienai/savaitei, mokytojas individualizuoja, konkretina ugdymo turinį atsižvelgdamas į klasės, pavienių vaikų, mokyklos poreikius; savo nuožiūra integruoja dalykus, organizuoja integruotą darbo dieną(-as);

 27.7. ugdymą organizuojant tiek integruotomis pamokomis, tiek kita mokymosi organizavimo forma – integruota diena bus realizuojamas ir dalykų programų, ir integruoto ugdymo turimo įgyvendinimas visose amžiaus grupėse. Integruojami dalykai numatomi kiekvieno mokytojo ilgalaikiuose ugdymo planuose, atsispindi dalykų pamokose, klasės valandėlėse, projektinėje veikloje, neformaliajame švietime, klasės ir mokyklos-darželio renginiuose;

 27.8. paskutinę mokslo dieną prieš kiekvienas mokinių atostogas mokykloje organizuojama integruoto ugdymo diena – integruojami keli Bendrosios programos ugdymo dalykai, pasirenkama aktuali tema. Tą dieną kiekvienas mokytojas dirba ne tik su savo klase, bet ir su kitomis klasėmis (sudaromas atskiras tai dienai pamokų tvarkaraštis).

 28. Ugdymo procesą pedagogai, suderinę su mokyklos administracija, organizuoja ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.).

 29. Mokykla einamaisiais mokslo metais koreguoja ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**V. BENDROSIOS PROGRAMOS UGDYMO DALYKŲ,**

**INTEGRUOJAMŲJŲ PROGRAMŲ ĮGYVENDINIMAS**

 30. Ugdymo sričių / ugdymo dalykų programų įgyvendinimas:

 30.1. Dorinis ugdymas:

 30.1.1.tėvai (globėjai, rūpintojai) parenka mokiniui kiekvienais mokslo metais vieną iš dorinio ugdymo dalykų – etiką arba tikybą ir rašo prašymus mokyklos direktoriui. Dorinio ugdymo dalyką mokiniui turi teisę keisti kiekvienais mokslo metais pagal tėvų (globėjų, rūpintojų) parašytą prašymą;

 30.1.2. doriniam ugdymui (tikybai arba etikai), jei pagal tą pačią programą mokosi mažiau negu 7 mokiniai, jungiama su gretima klase ir sudaroma laikinoji grupė iš kelių klasių mokinių. Visi mokiniai pasirinko tikybą.

 30.2. Kalbinis ugdymas:

 30.2.1. Siekiant gerinti mokinių lietuvių kalbos pasiekimus, skaitymo rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

 30. 3. Pirmosios užsienio kalbos (anglų kalbos) mokymas:

 30.3.1. pirmosios užsienio kalbos mokoma antraisiais – ketvirtaisiais pradinio ugdymo programos metais;

 30.3.2. užsienio kalbai mokyti 2-4 klasėse skiriama po 2 ugdymo valandas per savaitę.

 30.3.3. anglų kalbos moko anglų kalbos mokytojas, išklausęs darbo su pradinių klasių mokiniais metodikos kursą;

 30.3.4. moksleivių pasiekimai, mokantis anglų kalbos, vertinami pagal toje klasėje taikomą vertinimo sistemą, t.y. taikomas formuojamasis, diagnostinis, apibendrinamasis vertinimas.

 30.4. Socialinis ir gamtamokslinis ugdymas:

 30.4.1. gamtamoksliniams gebėjimams ugdytis mokykloje skiriama 1/2 pasaulio pažinimo dalykui skirto ugdymo laiko. 1/4 dalykui skirto laiko skiriama organizuoti ugdymą tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

 30.4.2. socialiniams gebėjimams ugdytis 1/4 pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.). Pasaulio pažinimo dalyko planavimas atsispindi mokytojų ilgalaikiuose planuose.

 30.5. Matematinis ugdymas:

 30.5.1. organizuojant matematinį ugdymą mokykloje vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, pagal galimybes naudojamos informacinės komunikacinės technologijos, skaitmeninės mokomosios priemonės. Remiantis NMPP testų rezultatais, skirta viena papildoma pamoka individualioms ir grupinėms konsultacijoms 3 klasės mokiniams, turintiems mokymosi sunkumų.

 30.6. Kūno kultūra:

 30.6.1. kūno kultūros pratybos organizuojamos lauke (esant ne žemesnei kaip minus 8˚C temperatūrai) ir išvėdintoje sporto salėje, mokiniams vilkint tinkamą aprangą ir avint tinkamą avalynę;

 30.6.2. kūno kultūrai I–IV klasėse skiriama po 3 valandas.

 30.6.3. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet krūvis ir pratimai jiems skiriami pagal gydytojo rekomendacijas, atsižvelgus į ligos pobūdį;

 30.6.4. nuo kūno kultūros dėl sveikatos būklės atleisti mokiniai dalyvauja pamokose (stebi pamokas);

 30.6.5. siekiant skatinti mokinių fizinį aktyvumą, sveikatinimą ugdymo proceso metu, ilgosios pertraukos metu (po 20 min.) organizuojamos judriosios pertraukos ir kitos fiziniam aktyvumui skirtos veiklos.

 30.7. Meninio ir technologinio ugdymo organizavimas:

 30.7.1. technologiniam ugdymui skiriama ne mažiau kaip 1/3 dailės ir technologijų dalykui skiriamo laiko, nurodyto Mokyklos ugdymo plano 22 punkte;

 30.7.2. mokiniai, besimokantys pagal formalųjį švietimą papildančio ugdymo programas (pvz. dailės, muzikos, sporto), neatleidžiami nuo atitinkamo privalomojo dalyko savaitinių pamokų lankymo, nes mokykla nepajėgi užtikrinti šių mokinių saugumo pamokų metu;

 30.7.3. mokykloje įgyvendinama šokio programa, skiriant 1 ugdymo valandą iš kūno kultūros dalykui skiriamo laiko, nurodyto Mokyklos ugdymo plano 22 punkte;

 31. Integruojamųjų, prevencinių ir kitų ugdymo programų įgyvendinimas:

 31.1. Į pradinio ugdymo Bendrosios programos ugdymo dalykų turinį integruojama:

 31.1.1.bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 11 priedas „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šios programos yra integruotos į Bendrosios programos turinį;

 31.1.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, integruojama į pradinio ugdymo programos dalykus (1 priedas) ;

 31.1.3. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-94 „Dėl sveikatos ir lytiškumo ugdymo bei rengimo šeimai bendrosios programos patvirtinimo“, integruojama į pradinio ugdymo programos dalykus (2 priedas);

 31.1.4. Etninės kultūros ugdymas - Mokykla išsiskiria etninio paveldo bei etninės kultūros puoselėjimu, todėl etninė kultūra integruojama į pradinio ugdymo programos dalykus ir neformalųjį švietimą, klasės auklėtojo veiklą (3 priedas);

 31.1.5. Alkoholio, tabako ir kitų psichiką žalojančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 „Dėl tabako ir kitų psichiką veikiančių medžiagų vartojimo prevencijos programos Alkoholio, patvirtinimo” integruojama į pradinio ugdymo programos dalykus (4 priedas);

 31.1.6. Informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų (5 priedas);

 31.1.7. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl ugdymo karjerai programos patvirtinimo“, integruojama į pradinio ugdymo programos dalykus, klasės mokytojo veiklos programas, pažintinę veiklą, neformalųjį švietimą (6 priedas);

 32. Mokytojai, remdamiesi dalyko programai skirtų pamokų skaičiumi, rengia:

- dalykų ilgalaikius planus mokslo metams,

- pradinio ugdymo individualizuotas programas – pusmečiams;

- pradinio ugdymo pritaikytas dalykų programas – pusmečiams;

- programas neformaliajam švietimui – mokslo metams.

**VI. MOKINIŲ MOKYMOSI KRŪVIO REGULIAVIMAS**

 33. Mokyklos direktoriaus pavaduotojas ugdymui vykdo mokymosi krūvio bei mokiniams skiriamų namų darbų stebėseną ir kontrolę, vadovaudamasis Kaišiadorių r. Žiežmarių mokyklos-darželio „Vaikystės dvaras“ direktoriaus 2016 m. rugpjūčio 17 d. patvirtintu įsakymu Nr. V-35 „Dėl Kaišiadorių r. Žiežmarių mokyklos-darželio „Vaikystės dvaras“ mokymosi krūvių reguliavimo tvarkos aprašu“.

 34. Per dieną 1-4 klasių mokiniams skiriamos ne daugiau kaip 5 pamokos.

 35. Apie patikrinamąjį darbą mokiniai informuojami ne vėliau kaip prieš savaitę.

 36. Per dieną mokiniai gali rašyti vieną patikrinamąjį darbą ar diagnostinę užduotį. Patikrinamieji darbai nerašomi pirmą dieną po atostogų ar šventinių dienų.

 37. Namų darbų tikslas – pakartoti ir įtvirtinti mokomąją medžiagą, lavinti savarankiško darbo įgūdžius, ugdyti atsakomybę.

 38. Namų darbai diferencijuojami, atsižvelgiant į mokinių gabumus, galimybes, pastangas. Namų darbų užduotys turi būti mokiniui suprantamos. Visus užduotus namų darbus mokytojas patikrina.

 39. 1-oje klasėje ir 2-oje klasėje pirmąjį pusmetį namų darbai neskiriami.

 40. Namų darbų atlikimui 2-oje klasėje antrąjį pusmetį skiriama – iki 2,5 val., 3-4 klasėse – iki 5 val. per savaitę. Atostogų laikotarpiui namų darbai neskiriami.

 41. Mokiniams sudaromas tvarkaraštis, laikantis Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ nuostatų.

**VII. MOKINIŲ PAŽANGOS IR PASIEKIMŲ VERTINIMAS**

 42. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, Bendrąja programa bei „Kaišiadorių r. Žiežmarių mokyklos-darželio vaikų ir mokinių pažangos ir pasiekimų vertinimo tvarkos aprašu“, patvirtintu mokyklos-darželio direktoriaus 2015 m. lapkričio 9 d. įsakymu Nr. IS-63 „Dėl Kaišiadorių r. Žiežmarių mokyklos-darželio pradinių klasių mokinių pažangos ir pasiekimų vertinimo aprašo“.

 43. Mokytojas planuoja mokinių ugdymosi pasiekimus ir vertinimą, vadovaudamasis „Kaišiadorių r. Žiežmarių mokyklos-darželio vaikų ir mokinių pažangos ir pasiekimų vertinimo tvarkos aprašu“, patvirtintu mokyklos-darželio direktoriaus 2015 m. lapkričio 9 d. įsakymu Nr. IS-63 „Dėl Kaišiadorių r. Žiežmarių mokyklos-darželio pradinių klasių mokinių pažangos ir pasiekimų vertinimo aprašo“, pradinių klasių mokytojų žodiniais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių mokymosi rezultatus, ugdymosi poreikius ir galimybes. Planuodamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis pradinių klasių mokytojui apie vaiko pasiekimus.

 44. Vertinant mokinių pasiekimus ir pažangą taikomas formuojamasis ugdomasis, diagnostinis ir apibendrinamasis vertinimas:

 44.1.formuojamasis ugdomasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, esant reikalui ir raštu, t. y. parašant komentarą) apie jo mokymosi eigą, pasiekimus ir nesėkmes;

 44.2.diagnostinis vertinimas pagal iš anksto aptartus su mokiniais vertinimo kriterijus atliekamas tam tikro ugdymo(si) etapo, pvz., temos, pradžioje ir pabaigoje, siekiant nustatyti esamą padėtį: kokie yra mokinio pasiekimai ir padaryta pažanga, numatyti tolesnio mokymosi galimybes:

 44.2.1.atsižvelgiant į tai, ką norima įvertinti (vertinimo tikslas), taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai ir kt. Per dieną atliekamas ne daugiau kaip vienas diagnostinis darbas;

 44.2.2. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams, rūpintojams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);

 44.2.3. mokytojas pats renkasi vertinimo informacijos kaupimo būdus ir formas (pvz., vertinimo aplanką, 4 klasėje vertinimo aprašą, įrašus elektroniniame dienyne ar kt.);

 44.3. apibendrinamasis sumuojamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:

 44.3.1. elektroniniame dienyne:

 44.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma "nepatenkinamas";

 44.3.1.2. dorinio ugdymo pasiekimai įrašomi atitinkamoje dienyno skiltyje, nurodant padarytą arba nepadarytą pažangą: „p. p.“ arba „n. p.“;

 44.3.1.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje elektroninio dienyno skiltyje įrašant „p. p.“ arba „n. p.“;

 44.3.1.4. baigus pradinio ugdymo programą, rengiamas Pradinio ugdymo programos baigimo pasiekimų ir pažangos įvertinimo aprašas. Aprašo kopija perduodama mokyklai, kurioje mokinys mokysis pagal pagrindinio ugdymo programą.

 45. Mokykla informuoja mokinių tėvus (globėjus, rūpintojus) apie mokinių mokymosi pažangą ir pasiekimus elektroniniame dienyne arba pateikia individualias ataskaitas už tam tikro laikotarpio rezultatus; tėvai (globėjai, rūpintojai) informuojami telefonu, aprašu, pabrėžiant vaiko ugdymo (si) teigiamus poslinkius, sėkmę, drauge nusakant mokymosi spragas ir galimus sunkumų įveikimo būdus.

 46. Vertinimo metodus klasių mokytojai derina su klasėje dirbančiais mokytojais, aptaria su mokiniais ir jų tėvais (globėjais, rūpintojais).

**VIII. NEFORMALIOJO VAIKŲ ŠVIETIMO ORGANIZAVIMAS**

 47. Neformalusis vaikų švietimas įgyvendinimas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl neformaliojo vaikų švietimo koncepcijos patvirtinimo“.

 48. Neformaliojo vaikų švietimo programos rengiamos, atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“.

 49. Neformalusis švietimas mokykloje organizuojamas įvertinus mokinių poreikius (mokykla kiekvienų mokslo metų pabaigoje anketavimo būdu įvertina ateinančiųjų mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, o prireikus juos tikslina mokslo metų pradžioje) bei esamas galimybes ir atsižvelgusi į juos siūlo mokiniams rinktis neformaliojo švietimo programas. Pasirenkamos paklausios ir įvairios neformaliojo vaikų švietimo programos.

 50. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą meninę, sportinę ar kitą veiklą. Mokiniai renkasi mokyklos siūlomas ir jų poreikius atitinkančias veiklas laisvai.

 51. Neformalusis vaikų švietimas organizuojamas ne tik mokykloje, bet ir už jos ribų. Per mokinių atostogas neformalusis vaikų švietimas organizuojamas pagal atskirą mokyklos direktoriaus patvirtintą tvarkaraštį.

 52. Neformaliojo švietimo užsiėmimus lanko visi norintys mokiniai. Mokinių skaičius neformaliojo švietimo grupėje yra ne mažesnis kaip 7 mokiniai, t.y. 10 proc. nuo bendro mokinių skaičiaus (2016 m. rugpjūčio 24 d. suderinta su mokyklos-darželio taryba). (Neformaliojo vaikų švietimo organizavimo tvarka, patvirtinta Mokyklos direktoriaus 2011 m. rugpjūčio 18 d. įsakymu. Nr. 27 ).

 53. Neformaliajam švietimui pradinėse klasėse skirtas 8 valandas mokykla panaudoja pagal paskirtį. 2019–2020 m. m. neformaliojo švietimo užsiėmimų paskirstymas:

|  |  |  |
| --- | --- | --- |
| **Būrelis** | **Valandų skaičius** | **Klasės** |
| Mokinių savivalda „SUPER“ | 1 | 1- 4 klasės |
| Teatro studija „Kodėlčiukai“ | 1 | 1- 4 klasės |
| „Linksmosios estafetės“ | 2 | 1- 4 klasės |
| Šachmatų ABC | 2 | 1- 4 klasės |
| „Visi mes lygūs“ (socialinių-emocinių įgūdžių ir smurto prevencijos programa) | 1 | 1-2 klasės |
| Dainavimo būrelis | 1 | 1-4 klasės |
| Viso valandų: | 8 | 1- 4 klasės |

**IX.MOKINIŲ, TURINČIŲ SPECIALIŲJŲ UGDYMOSI POREIKIŲ IR BESIMOKANČIŲ PAGAL BENDRĄJĄ PROGRAMĄ, UGDYMAS**

 54.Specialiųjų poreikių mokinių ugdymas 2019-2020 m. m. mokykloje vykdomas bendrosiose klasėse pagal BU plane numatytą minimalų mokinio pamokų skaičių pradinio ugdymo programai įgyvendinti.

Mokykla, rengdama mokyklos ugdymo planą, atsižvelgia į mokinių, turinčių specialiųjų ugdymosi poreikių, reikmes, Kaišiadorių švietimo ir sporto paslaugų centro pedagoginės psichologinės tarnybos, mokyklos Vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis.

 55. Mokykloje dirba Vaiko gerovės komisija , kuri sprendžia specialiųjų poreikių mokinių pradinio vertinimo, jų siuntimo į Kaišiadorių pedagoginę psichologinę tarnybą, ugdymo organizavimo bei ugdymo formų skyrimo klausimus mokykloje. Komisija vadovaujasi Lietuvos Respublikos Švietimo ir Specialiojo ugdymo įstatymais, Lietuvos Respublikos Vyriausybės nutarimais, Švietimo ir Mokslo ministerijos teisės aktais.

 56. Specialiųjų ugdymosi poreikių turintiems mokiniams ugdyti dalykų Bendrąją programą pritaiko mokytojas, atsižvelgdamas į mokinių ugdymo(si) lygį, poreikius ir reikmes, mokyklos Vaiko gerovės komisijos, mokykloje dirbančio logopedo ir Kaišiadorių švietimo ir sporto paslaugų centro pedagoginės psichologinės tarnybos rekomendacijas. Esant poreikiui, mokytoją asmeniškai konsultuoja Kaišiadorių švietimo ir sporto paslaugų centro pedagoginės psichologinės tarnybos specialistai.

 57. Mokiniui, turinčiam nedidelių ir vidutinių specialiojo ugdymo(si) poreikių, specialiąją pagalbą teikia logopedas ir mokytojo padėjėjas, atsižvelgus į Kaišiadorių švietimo ir sporto paslaugų centro pedagoginės psichologinės tarnybos išvadas ir rekomendacijas.

 58. Pratybos mokiniams, turintiems kalbos ir komunikacijos sutrikimų, pas logopedą vyksta pagal logopedo sudarytą ir mokyklos direktoriaus įsakymu patvirtintą tvarkaraštį.

**X. PRIEŠMOKYKLINIO UGDYMO PROGRAMOS ĮGYVENDINIMAS**

 59. Mokykla teikia priešmokyklinį ugdymą ir jis organizuojamas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. sakymu Nr. V-674, Priešmokyklinio ugdymo Bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. sakymu Nr. V779, Kaišiadorių rajono savivaldybės tarybos 2016 m. liepos 28 d. Nr. V17-236 sprendimu „Dėl Kaišiadorių rajono savivaldybės mokyklų, vykdančių priešmokyklinio ugdymo programą, ir priešmokyklinio ugdymo organizavimo modelių jose sąrašo patvirtinimo“.

 60. Priešmokyklinio ugdymo tikslas ir uždaviniai:

 60.1. Tikslas - atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.

 60.2. Uždaviniai:

 - įgyvendinti ugdymo turinį, atitinkantį 5-7 metų vaikų raidos bendruosius ir individualiuosius ypatumus, padedant kiekvienam vaikui darniai augti ir ugdytis Programoje įvardintas kompetencijas;

- organizuoti ugdymą derinant organizuotą, kryptingą ugdomąją priešmokyklinio ugdymo pedagogo ir spontanišką vaiko veiklą;

- pripažinti kasdienį vaiko gyvenimą grupėje (atvykimas ir išvykimas, maitinimas, miegas, tvarkymasis ir kt.) kaip neatsiejamą ugdymo turinio dalį;

- taikyti į vaiką orientuoto ugdymo, priešmokyklinio ugdymo pedagogo ir vaiko sąveika grįstus metodus;

- sukurti vaiko ugdymui ir ugdymuisi tinkamą psichologinę ir fizinę aplinką;

- taikyti pasiekimų ir pažangos vertinimo būdus ir formas, kurie padėtų vaikui sėkmingai ugdytis ir tobulėti;

 - užtikrinti pozityvų, pasitikėjimu ir pagarba grįstą, tikslingą vaikų , priešmokyklinio ugdymo pedagogo, tėvų (globėjų, rūpintojų), kiekvieno ir visų mokyklos ar kitų švietimo teikėjų darbuotojų, kitų programą įgyvendinančių asmenų bendradarbiavimą.

 61. Priešmokyklinio ugdymo programa įgyvendinama, vadovaujantis šiais ugdymo principais:

 61.1. socialinio kultūrinio kryptingumo. Ugdymas grindžiamas žmogiškosiomis, tautinėmis ir pilietinėmis vertybėmis, orientuotas į vaiko gyvenimui reikalingų socialinių, kultūrinių kompetencijų plėtojimą, tolerancijos ugdymą;

 61.2. individualizavimo. Atsižvelgiama į kiekvieno vaiko patirtį, socialinę kultūrinę aplinką, jo ugdymosi poreikius ir galimybes, interesus, pažinimo stilių, lytį, temperamentą, prireikus – specialiuosius ugdymosi poreikius;

 61.3. integralumo. Siekiama vientiso fizinės, emocinės, socialinės ir pažinimo sričių plėtojimo, vadovaujantis visuminiu požiūriu į vaiką; remiamasi integraliu kompetencijų ugdymu;

 61.4. kontekstualumo. Ugdymo turinys glaudžiai siejamas su artimiausia vaiko aplinka, socialiniais kultūriniais jos pokyčiais; siekiama, kad vaiko ugdymo patirtys jam būtų prasmingos, aktualios ir įdomios;

 61.5. sąveikos. Ugdymas grindžiamas visų šio proceso dalyvių – vaiko, tėvų (globėjų, rūpintojų), priešmokyklinio ugdymo pedagogo, mokytojų, dirbančių pagal pradinio ugdymo programą, ir kitų asmenų, dalyvaujančių, vykdant priešmokyklinio ugdymo programą, sąveika (keičiantis informacija ir nuomonėmis, įžvalgomis, dalijantis patirtimi, keliant klausimus ir kartu ieškant atsakymų);

 62. Priešmokyklinio ugdymo siekis – vaiko socialinė, sveikatos, pažinimo, komunikavimo ir meninė kompetencijos.

 63. Suskirstymas į atskiras kompetencijas yra sąlygiškas, siekiant aiškiau apibrėžti ir išskleisti konkrečių kompetencijų turinį. Kasdienėje vaikų veikloje vienu metu plėtojasi kelios tarpusavyje susijusios kompetencijos.

 64. Kompetencijos ir bendrieji gebėjimai ugdomi integraliai, visos spontaniškos ir organizuotos vaiko veiklos metu, ne tik priešmokyklinio ugdymo grupėje ar kitoje ugdymo vietoje, bet ir renginiuose, sporto varžybose, kelionėse, išvykose, taip pat namuose, šeimoje.

 65. Priešmokykliniame amžiuje ugdytinos kompetencijos traktuojamos kaip orientaciniai vaiko ugdymosi pasiekimai.

 66. Priešmokyklinio ugdymo pedagogas individualizuoja vaikui keliamus reikalavimus, atsižvelgdamas į kiekvieno vaiko galias.

 67. Optimalus (pagal individualias galias) ugdymosi pasiekimų – kompetencijų lygis sudaro ir užtikrina vaiko mokyklinę brandą.

 68. 2019-2020 m. m. komplektuojama viena priešmokyklinio ugdymo grupė (II modelis). Veiklos trukmė 7,20 val. per dieną.

 69. Su priešmokyklinio ugdymo grupe dirba priešmokyklinio ugdymo pedagogas. Priešmokyklinio ugdymo pedagogui talkina pedagogo padėjėjas.

 70. Priešmokyklinės grupės pedagogas rengia metų ugdomosios veiklos planą (iki rugsėjo 1 d.), kurį įsakymu tvirtina mokyklos-darželio direktorius. Rengiant planą remiamasi „Priešmokyklinio ugdymo Bendrąja programa”.

 71. Smulkesni ugdymo planai (trumpalaikiai) rašomi savaitei pagal vaikų ugdymo(si) kompetencijas ir ugdymo sritis.

 72. Priešmokyklinės grupės veikla yra vientisas procesas, neskaidomas į atskiras sritis (atskirus dalykus) ir vyksta integruotai. Užsiėmimų pobūdį (žaidimai, veikla grupėje, išvykos ir kt.) ir trukmę lemia ugdymo(si) tikslai bei grupės vaikų poreikiai.

 73. Ugdomosios veiklos laikotarpis – 32 savaitės; programos įgyvendinimo laikotarpiu vaikų atostogos organizuojamos pagal bendrojo lavinimo mokyklos nustatytą mokinių atostogų laiką (14 ir 15.1. punktai). Mokyklos ugdymo plane nustatytų mokinių atostogų metu, kai nevykdoma priešmokyklinė ugdomoji veikla, organizuojamas vaikų laisvalaikis ir priežiūra. Jeigu vaikas tėvų (globėjų, rūpintojų ) prašymu priešmokyklinio ugdymo grupės atostogų dienomis įstaigos nelankė, tėvai (globėjai, rūpintojai) mokesčio už išlaikymą nemoka.

 74. Vaikas, kuris grupės nelankė daugiau kaip du trečdalius numatyto programos įgyvendinimo trukmės laiko, yra laikomas nedalyvavusiu priešmokyklinio ugdymo programoje.

 75. Priešmokyklinio amžiaus vaikų pažangos ir pasiekimų vertinimas:

 75.1. vaikų pažanga ir pasiekimai (tame tarpe ir turinčių specialiuosius ugdymosi poreikius) vertinami vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl Priešmokyklinio ugdymo bendrosios programos patvirtinimo“;

 75.2. vaikų pažanga yra vertinama nuolat fiksuojant vaiko pasiekimų apraše, kuris pildomas metų pradžioje ir pabaigoje. Rugsėjo mėnesį pedagogas ruošia pirmą vaiko aprašą, gegužės mėnesį – antrąjį, kuriame parengiamos laisvos formos išvados ir rekomendacijos pradinių klasių mokytojui.

 75.3. vaiko daroma pažanga yra vertinama nuolat, pasirenkant vertinimo būdus ir metodus: stebėjimą, pokalbį, diskusiją, vaiko pasakojimus, jo darbelių ir veiklos analizę, garso, vaizdo įrašus ir kt. Vertinimo būdai ir metodai pasirenkami ir taikomi, atsižvelgiant į tai, kas vertinama – žinios ir supratimas, gebėjimai, nuostatos ar jų visuma – vaiko kompetencija;

 75.4. kompetencijos vertinimas grindžiamas ilgalaikiu vaiko stebėjimu ir informacijos iš įvairių šaltinių kaupimu, jos apibendrinimu. Kompetencijos lygis atsiskleidžia, vaikui veikiant natūralioje ar tikslingai sukurtoje situacijoje: žaidžiant, bendraujant, dalyvaujant projektiniame darbe, per iškylas, ekskursijas ar panašiai;

 75.5. vertinami konkretaus vaiko pasiekimai ir jo daroma pažanga, lyginant ankstesnius vaiko pasiekimus su dabartiniais. Vaikų pasiekimai viešai tarpusavyje nelyginami;

 75.6. vaikų pasiekimai ir pažanga su tėvais (globėjais, rūpintojais) aptariami individualiai, esant poreikiui, bet ne rečiau kaip 2 kartus per metus. Pokalbiuose, prireikus ir priešmokyklinės grupės pedagogui pageidavus, dalyvauja Vaiko gerovės komisijos atstovai, kiti specialistai, administracijos atstovai.

**XI. ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO AR PRIEŠMOKYKLINIO UGDYMO PROGRAMOS DALĮ, UGDYMO ORGANIZAVIMAS**

76. Mokykla atvykusį asmenį, baigusį užsienio valstybės, tarptautinės organizacijos Pradinio ugdymo programos dalį (toliau – tarptautinė pradinio ugdymo programa) ar priešmokyklinio ugdymo programos dalį:

76.1. priima mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, susipažinusi su atvykusiųjų asmenų lūkesčiais ir norais dėl mokymosi kartu su bendraamžiais (suaugusiųjų – pagal suaugusiųjų pradinio ugdymo programą);

76.2. tėvų (globėjų) pageidavimu priimamas vaikas, kuriam tais kalendoriniais metais sueina šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius įrodymus;

76.3. vaikas, kuriam tais kalendoriniais metais sukanka septyneri metai, nesiugdžiusį Lietuvoje pagal priešmokyklinio ugdymo bendrąją programą, mokytis pagal pradinio ugdymo programą, vadovaujantis Lietuvos Respublikos švietimo įstatymo 9 straipsnio 3 punktu;

76.4. informuoja savivaldybės mokyklos (biudžetinės įstaigos) vykdomąją instituciją ar jos įgaliotą asmenį;

76.5. kartu su mokinio tėvais (globėjais) ar teisėtais mokinio atstovais numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikio tam tikrą dalį laiko intensyviai mokytis lietuvių kalbos:

76.5.1. jei nustatoma, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualiame ugdymo plane numatomas pamokų skaičiaus perskirstymas tarp atskirų dalykų;

76.5.2. numatoma mokinio apytikrė adaptacinio laikotarpio trukmė, mokyklos teikiamos pagalbos formas ir būdai; mokyklos, mokinio ir tėvų įsipareigojimai. Pagalbos teikimas gali būti numatomas kelerių metų laikotarpiui;

76.5.3. nuolat bendradarbiaujama su mokinio tėvais (globėjais) ar teisėtais mokinio atstovais ir teikiama informaciją apie mokinio mokymąsi, daromą pažangą;

76.5.4. prireikus, pasitelkiama mokinius savanorius, galinčius padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis;

76.5.5. siūloma neformaliojo vaikų švietimo veiklas, atliepiančias besimokančiojo poreikius.

77. Mokiniui, nemokančiam ar nepakankamai mokančiam lietuvių kalbą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, mokykloje sudaromos sąlygos intensyviai tobulinti lietuvių kalbos gebėjimus, organizuojant papildomą, individualų lietuvių kalbos mokymą, skiriant pamokų iš mokinio ugdymosi poreikiams tenkinti skiriamų pamokų. Intensyviai lietuvių kalbos mokoma(si) iki vienų metų (išimtiniais atvejais ir ilgiau), o pagalbos teikimas numatomas keleriems (2–4) metams.

SUDERINTA

Su Mokyklos taryba

2019 m. rugpjūčio mėn. 28 d.

Protokolo Nr. MT -2018/3